אשר שניר

אשר שניר (שיינפלד; 12 בפברואר 1942 – 5 באוקטובר 1986) היה טייס קרב ואלוף הפלות בחיל האוויר הישראלי, בתפקידו האחרון כיהן כראש מטה חיל האוויר בדרגת תת-אלוף.

ביוגרפיה
שניר נולד בתל אביב וסיים את לימודיו התיכוניים בתיכון עירוני ה במגמה הפיזיקלית. בשנת 1960 התגייס לצה"ל והתנדב לקורס טיס מספר 37. לאחר שסיים את הקורס בשנת 1962 הוצב כטייס קרב בטייסת מיסטר. בשנת 1965 נשלח לארצות הברית לבחון את מטוס הסקייהוק שאותו שקל חיל האוויר לרכוש. לאחר טיסות ניסיון המליץ שניר להצטייד בו. במלחמת ששת הימים היה שניר טייס שחק בטייסת העטלף, וביומה הראשון של המלחמה השתתף במבצע מוקד. במהלך המלחמה הפיל שלושה מטוסים.

כמה ימים לאחר המלחמה, ב-15 ביוני 1967, השתתף שניר בקרב אוויר המוני באזור תעלת סואץ בו הופלו ארבעה מטוסי מיג 21 ומטוס שחק ישראלי. במהלך הקרב הפיל שניר שני מטוסים. ב-1969 התמנה לסמ"ט א' בטייסת ובמלחמת ההתשה רשם שבע הפלות נוספות, שהפכו אותו לראשון הטייסים בחיל האוויר שלזכותו נזקף מספר דו-ספרתי של הפלות. באחד מקרבות האוויר הללו, שהיה ממושך במיוחד, הפיל שניר מטוס סורי, אותו הטיס פאיז מנסור, מפקד טייסת ומבכירי הטייסים בחיל האוויר הסורי, מעל רמת הגולן. הפלתו האחרונה במלחמת ההתשה הייתה במהלך קרב אוויר נגד טייסים רוסיים בו הופל טייס סובייטי שהטיס מיג 21 מעל שטח מצרים.

באוקטובר 1970 עבר הסבה למטוסי קורנס. בשנת 1971 עבר לבית הספר לטיסה בבסיס חצרים ופיקד על טייסות הדרכה. במלחמת יום הכיפורים לחם בהצבת חירום כטייס F-4 פנטום והשתתף בקרבות אוויר ותקיפות רבות, בהם רשם לזכותו הפלה וחצי. את חצי ההפלה האחרונה שלו רשם ב-17 באוקטובר 1973.

לאחר המלחמה פיקד שניר על טייסת העטלף. בשנת 1975 מונה לראש ענף מטוסים באגף אמצעי לחימה של מטה חיל האוויר, ולקצין פרויקט פיתוח מטוס הכפיר. בשנת 1977 קודם לדרגת אלוף-משנה ומונה למפקד בית הספר לטיסה.

שניר יצא ללימודי תואר שני באוניברסיטת קליפורניה בלוס אנג'לס בכלכלה ומנהל עסקים. לאחר שחזר לישראל התמנה ב-1981 למפקד בסיס חצרים בדרגת תת-אלוף. ב-1983 מונה למפקד להק האוויר ובאוגוסט 1984 מונה לראש מטה חיל האוויר, סגנו וממלא מקומו של מפקד החיל.

ב-5 באוקטובר 1986 נפטר ממחלת הסרטן ממנה סבל לאורך שירותו. נטמן בבית הקברות הצבאי קריית שאול.

פירוט ההפלות
 מספרתאריך הקרב המטוס המפיל המטוס שהופל החימוש פרטי ההפלה15 ביוני 1967מיראז' 3מיג 21 סוריתותחיםביומה הראשון של מלחמת ששת הימים, מעל שדה התעופה T-429 ביוני 1967מיראז' 3מיג 17 מצריתותחיםמעל גשר פירדאן3מיג 17 מצריתותחים415 ביולי 1967מיראז' 3מיג 17 מצריתותחיםמעל תעלת סואץ, במהלך קרב אוויר המוני5מיג 17 מצרי תותחים 621 במאי 1969מיראז' 3מיג 21 מצרי תותחים 726 ביוני 1969מיראז' 3מיג 21 מצרי טיל  הופל באמצעות טיל אוויר-אוויר AIM-9 סיידוויינדר, "ברקן"811 בספטמבר 1969מיראז' 3מיג 21 מצרי תותחיםבמהלך קרבות האוויר של 11 בספטמבר 1969927 במרץ 1970מיראז' 3מיג 21 מצרי תותחים 10מיג 21 מצריתותחים1112 במאי 1970מיראז' 3מיג 17 סורי טיל הפלת הטייס פאיז מנסור, מפקד טייסת מבכירי חיל האוויר הסורי, מעל רמת הגולן. הופל באמצעות טיל AIM-9 סיידוויינדר "ברקן"1230 ביולי 1970מיראז' 3מיג 21 סובייטי טיל הפלת מטוס סובייטי מעל שטח מצרים במסגרת מבצע רימון 20. הופל באמצעות טיל אוויר אוויר סיידווינדר AIM-9D "דקר"1315 באוקטובר 1973F-4 פנטוםמיג 21 מצריתותחבמהלך תקיפת בסיס טנטא, עם הנווט אהרן כץ13.517 באוקטובר 1973F-4 פנטום מיג 21 סורי טיל  עם הנווט חיים כ"ץ. הפלה משותפת עם הטייס משה מלניק (לימים גם הוא אלוף הפלות) והנווט אליעזר ליאורשניר וכ"ץ ירו טיל סיידווינדר AIM-9D "דקר"

קטעים מפרי עטו של אשר שניר
 אשר שניר: רקוויאם ליריב, בתוך: מירב הלפרין ואהרון לפידות (עורכים): חליפת לחץ, דפים בספר הטיסות של חיל האוויר. בטאון חיל האוויר ומשרד הביטחון – ההוצאה לאור, ישראל תשמ"ז - 1987, עמ' 9 - 14.
 אשר שניר: עם כץ לטנטא, בתוך: מירב הלפרין ואהרון לפידות (עורכים): חליפת לחץ, דפים בספר הטיסות של חיל האוויר. בטאון חיל האוויר ומשרד הביטחון – ההוצאה לאור, ישראל תשמ"ז - 1987, עמ' 100 - 108.


לקריאה נוספת
 דני שלום: רוח רפאים מעל קהיר: חיל האוויר הישראלי במלחמת ההתשה (1967 - 1970). באוויר, פרסומי תעופה וחלל, ראשון לציון, תשס"ח.
 Shlomo Aloni: Israeli Mirage and Nesher Aces. Osprey Publishing, 2004.
 Shlomo Aloni: Ghosts of Atonment, Schiffer Publishing, 2015.

קישורים חיצוניים






הערות שוליים

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בית הספר לטיסה של חיל האוויר
קטגוריה:מפקדי בסיס חצרים
קטגוריה:ראשי להק ראש המטה
קטגוריה:ראשי להק האוויר
קטגוריה:אלופי הפלות ישראלים
קטגוריה:בוגרי בית הספר תל נורדאו
קטגוריה:בוגרי תיכון עירוני ה' (תל אביב)
קטגוריה:בוגרי אוניברסיטת קליפורניה בלוס אנג'לס
קטגוריה:חיילי חיל האוויר במלחמת ששת הימים
קטגוריה:חיילי חיל האוויר במלחמת יום הכיפורים
קטגוריה:חללי צה"ל
קטגוריה:אישים הקבורים בבית הקברות הצבאי קריית שאול
קטגוריה:ישראלים שנפטרו מסרטן
קטגוריה:ישראלים שנולדו ב-1942
קטגוריה:ישראלים שנפטרו ב-1986